Diari Oficial de la Generalitat Valenciana


Sumari del DOGV 6912, del 28-11-2012 (2012/11147)

RESOLUCIÓ de 17 d'octubre 2012, del director general de Producció Agrària i Ramaderia, per la qual s'autoritza l'ús d'aus de l'orde dels Anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2012-2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6912

Data del DOGV
:   28-11-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11844


Data del document
:   17-10-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

RESOLUCIÓ de 17 d'octubre 2012, del director general de Producció Agrària i Ramaderia, per la qual s'autoritza l'ús d'aus de l'orde dels Anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2012-2013. [2012/11110]  
Vista la sol·licitud efectuada per Juan Quiles Tarazona, amb DNI 33038576Z, com a president de la Federació de Caça de la Comunitat Valenciana, amb domicili a la plaça Cánovas del Castillo, núm. 8, 3r, 9a, 46041 València, en la qual sol·licita, d'acord amb l'Orde ARM/3301/2008 que modifica l'Orde APA/2442/2006, l'autorització per a la utilització d'aus com a reclam per a caça en els municipis inclosos en l'annex II de l'Orde APA/2242/2006, i vistos els següents:  
  
Antecedents de fet  
  
Primer. Amb data registre d'entrada 19 de setembre de 2012 es va presentar la sol·licitud efectuada per Juan Quiles Tarazona, amb DNI 39066559V, com a president de la Junta Gestora de la Federació de Caça de la Comunitat Valenciana, amb domicili a la plaça Cánovas del Castillo, núm. 8, 3r, 9a, 46933 València, en la qual sol·licitava, d'acord amb l'Orde ARM/3301/2008 que modifica l'Orde APA/2442/2006, l'autorització per a la utilització d'aus com a reclam per a caça en els municipis inclosos en l'annex II de l'Orde APA/2242/2006.  
Segon. La Federació de Caça de la Comunitat Valenciana té la consideració d'entitat col·laboradora de la Generalitat, d'acord amb el conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades de 26 de setembre de 1994.  
  
Tercer. La situació epidemiològica de la Comunitat Valenciana respecte a la grip aviària no ha variat des de la publicació de la Resolució de 23 de desembre 2010, de la directora general de Producció Agrària de la Conselleria d'Agricultura, Pesca i Alimentació, per la qual es va autoritzar l'ús d'aus de l'orde dels Anseriformes com a reclam durant la caça d'aus en els municipis de la Comunitat valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2010-2011.  
Quart. La proposta favorable del subdirector general de Protecció Agroalimentària de 16 d'octubre de 2012.  
  
Fonaments de dret  
  
Primer. D'acord amb el que establix l'article 11 del Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua correspon a la Direcció General de Producció Agrària i Ramaderia la competència en matèria de sanitat animal.  
  
Segon. L'Orde APA/2442/2006, de 27 de juliol, per la qual s'establixen mesures específiques de protecció en relació amb la grip aviària establix en l'article 5 les mesures de bioseguretat en els municipis inclosos en l'annex II, entre estes en l'apartat a) s'establix que està prohibida la utilització d'aus dels ordes dels Anseriformes i els caradriformes com a reclam durant la caça d'aus.  
Tercer. L'Orde ARM/3301/2008, de 14 de novembre, per la qual es modifica l'Orde APA/2442/2006, de 27 de juliol, per la qual s'establixen mesures específiques de protecció en relació amb la grip aviària; la qual en l'apartat 2 de l'article únic afig l'apartat 4.d) a l'article 5 de l'Orde APA/2442/2006, pel qual l'autoritat competent podrà autoritzar en els municipis inclosos en l'annex II la utilització de reclams per a caça d'aus, o per a mostreig en virtut dels programes de vigilància de grip aviària. Les aus susceptibles de ser autoritzades per al seu ús com a reclam, hauran d'estar registrades, identificades per mitjà de sistema d'anellat i supervisades per l'autoritat competent.  
  
Quart. L'Orde ARM/1936/2011, de 5 de juliol, en l'article únic apartat un modifica la lletra d de l'apartat 4. de l'article 5 de l'Orde APA/2442/2006, de 27 de juliol, permetent la utilització de reclams, identificats per mitjà de sistema d'anellat, registrats davant de l'autoritat competent i supervisats per l'autoritat esmentada, per a atraure aus silvestres destinades a mostreig en virtut dels programes de vigilància de grip aviària i per a la realització de projectes d'investigació, estudis ornitològics o qualsevol altra activitat autoritzada per l'autoritat competent.  
La seua autorització només serà possible després d'una avaluació de risc favorable i després de comprovar l'aplicació de les mesures de bioseguretat adequades. Estes mesures inclouran, almenys, que el manteniment es realitzarà sota l'estricta separació de les aus de corral domèstiques o un altre tipus d'aus captives; que se sotmetran a un sistema específic de vigilància, registre i notificació del seu estat de salut, i de les proves de laboratori en relació amb la grip aviària al final de cada temporada de caça i en cas de mort en les àrees identificades com d'especial risc per a la introducció de la grip aviària; adequada neteja i desinfecció dels mitjans de transport i equips usats per al desplaçament per les zones on se situen els reclams; mecanismes de control de desplaçaments; desplegament i aplicació d'unes directrius de bones pràctiques en matèria de bioseguretat que detallen les mesures anteriors.  
  
Les sol·licituds que complisquen els requisits anteriors seran estudiades per l'autoritat competent, que valorarà en cada cas la idoneïtat de les mesures de bioseguretat previstes. En els casos en què s'estime que s'ha de concedir una excepció d'acord amb esta normativa, el conjunt de la informació, junt amb una avaluació de risc, s'hauran de remetre, al seu torn, al Ministeri de Medi Ambient, i Medi Rural i Marí per al seu trasllat per part d'este a la Comissió de la Unió Europea, i posteriorment i als mateixos efectes remetre un informe amb periodicitat mensual sobre les mesures de bioseguretat adoptades.  
Quint. La Resolució de 2 de novembre de 1994, de la secretària general de la Conselleria d'Administració Pública, per la qual s'establix la publicació del conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades.  
Sext. La Resolució de 23 de desembre 2010, de la directora general de Producció Agrària de la Conselleria d'Agricultura, Pesca i Alimentació, per la qual s'autoritza l'ús d'aus de l'orde dels Anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2010-2011.  
Sèptim. La Resolució de 26 de setembre 2011, del director general de Producció Agrària i Ramaderia de la Conselleria d'Agricultura, Pesca, Alimentació i Aigua, per la qual s'autoritza l'ús d'aus de l'orde dels Anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2011-2012.  
  
  
Resol  
  
Autoritzar l'ús d'aus de l'orde dels Anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Orde APA/2442/2006, de 27 de juliol, sota les condicions següents:   
1. Únicament podran acollir-se a esta autorització els caçadors de la Comunitat Valenciana:  
a) Que estiguen en actiu (amb les corresponents llicències i permisos en vigor).  
b) Les aus dels quals estiguen ubicades en els municipis inclosos en l'annex II de l'Orde APA/2242/2006 i acompanyen els seus propietaris en el moment de realitzar l'activitat de la caça.  
2. La Federació de Caça de la Comunitat Valenciana, com a entitat col·laboradora de la Generalitat, actuarà com a interlocutor amb l'administració i proporcionarà els mitjans necessaris per a la correcta aplicació de les mesures previstes.  
3. S'haurà de disposar d'un veterinari habilitat.  
4. S'autoritzarà un màxim de 7 aus de l'orde dels Anseriformes com a reclam per a la caça d'aus per sol·licitant i ubicació d'estes.   
5. Todas les aus que s'hagen d'utilitzar com a reclam per primera vegada hauran d'estar identificades amb sistema d'anellat, sotmetre's a la presa de mostres i posterior anàlisi per a la detecció de grip aviària en un laboratori autoritzat en matèria de sanitat animal, amb resultat negatiu al virus de la grip aviària tipus H5 o H7, de forma prèvia a la seua autorització.  
6. Les aus que van ser autoritzades per a la seua utilització com a reclam en la temporada 2011-2012 i que s'utilitzen en la temporada 2012-2013 hauran d'haver sigut sotmeses amb resultat negatiu a les proves esmentades anteriorment en finalitzar la temporada esmentada.  
7. Així mateix, totes les aus sense excepció que hagen sigut autoritzades per a la seua utilització com a reclam hauran de ser sotmeses a les proves esmentades anteriorment en finalitzar la temporada 2012-2013.  
8. L'autorització tindrà validesa per a la temporada de caça 2012-2013.  
Esta resolució no posa fi a la via administrativa i contra la qual es pot interposar, en el termini d'un mes comptador des de l'endemà de la seua recepció, recurs d'alçada davant de l'òrgan competent, de conformitat amb el que establixen els articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 17 d'octubre de 2012.- La directora general de Producció Agrària i Ramaderia (p. d. de la secretària autonòmica d'Agricultura, Pesca, Alimentació i Aigua, articles 2 i 3 del D 113/2011, de 2 de setembre, del Consell (DOCV 6602, 06.09.2011): Mar Casanova Llorens.